David O. Selznick

David O. Selznick (* 10. Mai 1902 in Pittsburgh, USA; † 22. Juni 1965 in Hollywood, Los Angeles) weer en US-amerikaanschen Filmproduzent. To sien bekanntsten Filme tellt King Kong, Gone with the Wind, Rebecca un Duel in the Sun.

 Leven un Wark 
Selznick stamm ut en jöödsche Familie. He weer de Söhn vun den Stummfilmspeelbaas Lewis J. Selznick. Dat O. in sien Naam hett he sülvst nadräglich infögen latenDavid O. Selznick: Memo from David O. Selznick, S.3 , Modern Library, New York, 2000, ISBN 0-375-75531-4. Selznick hett an de Columbia University in New York City studeert, dat Studium aver afbroken un denn in de 1920er Johren bi MGM as Dreihbooklekter un Helpsmann vun’n Speelbaas anfungen. In’n Verloop vun de Tiet hett he för Paramount Pictures arbeit, woneem he en poor spoodrieke Filmen mit Ruth Chatterton produzeert hett, un ok för RKO Pictures. Dor weer he för Filmen verantwoortlich as The Most Dangerous Game oder King Kong.

Na sien Hochtiet mit Irene Mayer, de Dochter vun Louis B. Mayer, güng he 1933 torüch na MGM. Anlockt weer he vör allen dör dat Verspreken, dat he en Film mit Greta Garbo produzeren dröff. De beiden hebbt sik op Anna Karenina verstännigt. De Garbo weer mit dat Resultat düchtig tofreden un wull Selznick as duersomen Produzenten hebben. Man na den Spood vun A Tale of Two Cities un David Copperfield hett he 1936 beslaten mit Selznick International sien egen Produkschoonsfirma to grünnen. De Produkschonen dorvun weern dör United Artists an de Kinos verleht. Eersten Spood harr he mit The Prisoner of Zenda, A Star Is Born as ok Intermezzo mit Ingrid Bergman.

As he 1939 na meist dree Johren Tiet to’n Planen un Vörbereiden Gone with the Wind in de Kinos bröch, is Selznick to een vun de beropensten fre’en Filmproduzenten vun Hollywood opstegen. De Rechten an den Roman hett he al 1936 för 50.000 US-Dollar köfft, noch vördem dak Book rutkamen is. He weer to de Tiet noch nich mol övertüügt, dat de Roman een vun de gröttsten Bestsellers vun de Literaturhistorie warrn de. De eersten Biller, de in’n Film bruukt worrn sünd, entstünnen 1938: Selznick wull sien Studiogrundstück nee opboen un hett dat dorför eenmol vullstännig daalböten laten. De Opnahmen dorvun hett he in den Film för den Brand vun Atlanta insett. To de Tiet weern de Rullen noch nich besett un dat Dreihbook noch nich fardig. Wietere spoodrieke Filmen, de ünner sien Produkschoon entstahn sünd weern Hitchcock sien beiden Filmen Rebecca un Spellbound as ok Since You Went Away, Duell in the Sun un Jenny.

De Eh mit Irene Mayer is later scheedt worrn. Dorna hett Selznick in’n Juli 1949 de Schauspelersche Jennifer Jones heiraat. Doodbleven is Selznick 1965 an en Hartinfarkt.

 Filmografie (Utwahl) 
 Johr Originaltitel dt. Titel 1924 Roulette Roulette 1930 Street of Chance Street of Chance 1932 The Lost Squadron Die letzten Vier 1932 The Most Dangerous Game Graf Zaroff - Genie des Bösen 1932 A Bill of Divorcement Eine Scheidung 1933 King Kong King Kong und die weiße Frau 1933 Night Flight Nachtflug 1934 Viva Villa! Schrei der Gehetzten 1934 Manhattan Melodrama Manhattan Melodrama 1935 David Copperfield David Copperfield 1935 Anna Karenina Anna Karenina 1935 A Tale of Two Cities Flucht aus Paris 1936 Little Lord Fauntleroy Der kleine Lord 1936 The Garden of Allah Der Garten Allahs 1937 A Star Is Born Ein Stern geht auf 1937 The Prisoner of Zenda Der Gefangene von Zenda 1937 Nothing Sacred Denen ist nichts heilig 1938 The Adventures of Tom Sawyer Toms Abenteuer 1938 The Young in Heart Gauner mit Herz 1939 Made for Each Other Ein ideales Paar 1939 Intermezzo Intermezzo 1939 Gone with the Wind Vom Winde verweht 1940 Rebecca Rebecca 1944 Since You Went Away Als Du Abschied nahmst 1945 Spellbound Ich kämpfe um dich 1946 Duel in the Sun Duell in der Sonne 1947 The Paradine Case Der Fall Paradin 1948 Portrait of Jennie Jenny 1949 The Third Man Der dritte Mann 1950 Gone to Earth Die schwarze Füchsin 1957 A Farewell to Arms In einem anderem Land

 Utteken 
Selznick weer för sien Produkschonen söss mol persönlich för Filmpriesen nomineert, vun de he fief wunnen hett:
 1933: de Medal of Honor vun de Photoplay Awards för Little Women
 1939: de Medal of Honor vun de Photoplay Awards för Gone with the Wind
 1940: den Irving G. Thalberg Memorial Award
 1948: den Pries för de Allgemeen beste Produkschoon vun’t Venedig Film Festival in för Duel in the Sun
 2004: sien Steern op’n Hollywood Walk of Fame

 Weblenken 

 Literatur vun un över David O. Selznick in’n Katalog vun de Düütschen Natschonalbökeree
 Hollywood Renegades (engelsch)

 Borns 

Kategorie:Filmproduzent
Kategorie:Börger von de USA
Kategorie:Mann
Kategorie:Boren 1902
Kategorie:Storven 1965